Urbanistikos paminklai
Urbanistikos paminklas – miestas arba miestelis, kurio senoji dalis turi ypatingą istorinę ir kultūrinę reikšmę. Paveldo vietovė. Lietuvos urbanistikos paminklai buvo aprašomi 1978–1988 m. tęstiniame leidinyje „Lietuvos TSR urbanistikos paminklai“, vėliau – leidinys „Lietuvos urbanistikos paveldas ir jo vertybės“. 1969 m. sausio 27 d. LTSR kultūros ministro ir LTSR Ministrų tarybos valstybinio statybos reikalų komiteto pirmininko įsakymu paskelbtas Lietuvos urbanistinių paminklų sąrašas, kuriuo 62 miestai ir miesteliai buvo paskelbti vietos reikšmės urbanistikos paminklais.